Adrian Mariappa

Adrian Joseph Mariappa (sündinud 3. oktoobril 1986 Londonis) on Inglismaal sündinud Jamaica jalgpallur, kes mängib kaitsjana Inglismaa League One'i klubis Burton Albion.

Ta alustas klubikarjääri kodulinnaklubis Watford. Klubi põhimeeskonnas debüteeris ta Inglismaa esiliigas 2005. aastal. Hooajal 2006–07 mängis ta Watfordiga Inglismaa kõrgliigas ja järgmised viis hooaega Inglismaa esiliigas. 2012. aastal valiti Mariappa Watfordi hooaja parimaks mängijaks. Hooajal 2012–13 mängis ta esiliigas Readingu ridades. Aastatel 2013–2016 mängis ta kolm hooaega Inglismaa kõrgliiga meeskonnas Crystal Palace. 2016. aasta augustis liitus ta taas Watfordiga. 2020. aasta novembris asus ta mängima Bristol Citys. 2021. aasta novembris liitus ta Austraalia kõrgliigaklubiga Macarthur FC, saades läbi aegade esimeseks Jamaica mängijaks A-League'is.

2022. aasta oktoobris naasis ta Inglismaale, sõlmides lepingu Burton Albioniga.Adrian Mariappa: Ex-Watford defender joins Burton Albion on short-term deal. BBC Sport, 7 October 2022

Jamaica jalgpallikoondises tegi Mariappa debüüdi 9. juunil 2012 MM-i valikmängus Guatemala vastu. Koondisekarjääri esimese värava lõi ta 4. septembril 2015 MM-i valikmängus Nicaragua vastu. Ta on kuulunud Jamaica koondisse 2015. aasta Copa Américal, 2015. aasta CONCACAF Gold Cupil, 2016. aasta Copa América Centenariol ja 2021. aasta CONCACAF Gold Cupil.

 Viited 

 Välislingid 

Kategooria:Jamaica jalgpallurid
Kategooria:Watford FC jalgpallurid
Kategooria:Reading FC mängijad
Kategooria:Crystal Palace FC mängijad
Kategooria:Bristol City FC mängijad
Kategooria:Premier League'i mängijad
Kategooria:The Championshipi mängijad
Kategooria:League One'i mängijad
Kategooria:Sündinud 1986